CELEX: 52004SC1067
Language: fi
Date: 2004-09-08 00:00:00
Title: Suositus: neuvoston päätös komission valtuuttamisesta neuvottelemaan ehdoista, joilla yhteisö voi liittyä Yhdistyneiden Kansakuntien Euroopan talouskomission (ECE) sopimukseen pyörillä varustettujen ajoneuvojen määräajoin toistettavien katsastusten yhdenmukaisten ehtojen hyväksymisestä sekä näiden katsastusten vastavuoroisesta tunnustamisesta (tehty Wienissä 13 päivänä marraskuuta 1997) {SEC(2004)1056}

Avis juridique important

|

52004SC1067

Suositus: neuvoston päätös komission valtuuttamisesta neuvottelemaan ehdoista, joilla yhteisö voi liittyä Yhdistyneiden Kansakuntien Euroopan talouskomission (ECE) sopimukseen pyörillä varustettujen ajoneuvojen määräajoin toistettavien katsastusten yhdenmukaisten ehtojen hyväksymisestä sekä näiden katsastusten vastavuoroisesta tunnustamisesta (tehty Wienissä 13 päivänä marraskuuta 1997) {SEC(2004)1056}  /* SEK/2004/1067 lopull. */  

Suositus: NEUVOSTON PÄÄTÖS komission valtuuttamisesta neuvottelemaan ehdoista, joilla yhteisö voi liittyä Yhdistyneiden Kansakuntien Euroopan talouskomission (ECE) sopimukseen pyörillä varustettujen ajoneuvojen määräajoin toistettavien katsastusten yhdenmukaisten ehtojen hyväksymisestä sekä näiden katsastusten vastavuoroisesta tunnustamisesta (tehty Wienissä 13 päivänä marraskuuta 1997) {SEC(2004)1056}(komission esittämä)1. TaustaaPyörillä varustettuihin ajoneuvoihin sovellettavia teknisiä vaatimuksia koskevalla YK:n Euroopan talouskomission sopimuksella, joka tehtiin vuonna 1958 ja johon yhteisö liittyi 24. maaliskuuta 1998, pyrittiin laatimaan uusien ajoneuvojen valmistusta ja tyyppihyväksyntää koskevat yhdenmukaiset tekniset määräykset. Vuonna 1997 tehdyllä Euroopan talouskomission ajoneuvokatsastussopimuksella pyritään puolestaan vahvistamaan sellaisten pyörillä varustettujen ajoneuvojen määräaikaiskatsastuksia koskevat säännöt, jotka on rekisteröity tai otettu käyttöön sopimuspuolten alueella.Kaikki ajoneuvokatsastussopimuksessa käsitellyt alat kuuluvat yhteisön toimivaltaan. Niihin sovelletaan moottoriajoneuvojen ja niiden perävaunujen katsastusta koskevan jäsenvaltioiden lainsäädännön lähentämisestä annettua neuvoston direktiiviä 96/96/EY, sellaisena kuin se on muutettuna direktiivillä 2001/11/EY (koskee hyötyajoneuvojen nopeudenrajoittimien testausta) ja direktiivillä 2003/27/EY (koskee moottoriajoneuvojen pakokaasupäästöjen tarkastusta). Näissä direktiiveissä asetetaan vähimmäisvaatimukset, mutta eräät jäsenvaltiot ovat menneet niitä pitemmälle.Ajoneuvokatsastussopimukseen on tähän mennessä liittynyt seitsemän maata: Viro, Alankomaat, Suomi, Unkari, Romania, Venäjä ja Bulgaria. Vuonna 1997 tehdyn sopimuksen 4 artiklan mukaan sopimukseen voivat liittyä alueelliset taloudellisen yhdentymisen järjestöt, joille niiden jäsenvaltiot ovat siirtäneet toimivaltaa sopimuksen soveltamisalaan kuuluvissa asioissa, mukaan luettuna valtuuden tehdä jäsenvaltioitansa sitovia päätöksiä. Tällä viitataan nimenomaan yhteisöön. Liittymällä ajoneuvokatsastussopimukseen EU saisi 25 ääntä yhteensä 28 äänestä muiden edellytysten säilyessä yhtäläisinä.2. Valtuuksien käyttö ajoneuvokatsastusten alallaVuonna 1997 tehty ajoneuvokatsastussopimus kuuluu YK:n Euroopan talouskomission työryhmän 29 toimialaan. Kyseinen työryhmä on Euroopan talouskomission sisämaanliikennekomitean avustava toimielin, ja se vastaa myös vuonna 1958 tehdyn ajoneuvojen valmistusta koskevan sopimuksen hallinnoinnista.3. NeuvottelutJoihinkin ajoneuvokatsastussopimuksen määräyksiin on tehtävä mukautuksia tai selvennyksiä, jotta ne olisivat yhteisön lainsäädännön mukaisia.Mukautuksia ja selvennyksiä tarvitaan erityisesti kahteen asiaan: sopimuksen 1 ja 12 artiklaa olisi muutettava selventämällä katsastustodistusten vastavuoroisen tunnustamisen käsitettä, jotta sen soveltamisala voitaisiin rajoittaa ajoneuvojen vapaan liikkuvuuden mahdollistamiseen EU:n alueella. Ajoneuvokatsastussopimus ei saisi antaa mahdollisuutta siihen, että ajoneuvolle myönnetään katsastussopimus muussa kuin siinä sopimuspuolena olevassa maassa, jossa se on rekisteröity, paitsi jos sopimuspuolella, jonka alueella ajoneuvo on rekisteröity, on asiasta kahdenvälinen sopimus sen sopimuspuolen kanssa, jonka alueella ajoneuvo katsastetaan.Lisäksi sopimuksen normissa 1 on teknisiä yksityiskohtia, jotka olisi muutettava: normista olisi toistaiseksi poistettava ilmastointi- ja jäähdytysjärjestelmiä koskevat testausvaatimukset, kunnes niitä varten on kehitetty ja hyväksytty kelvolliset testausmenetelmät.Joitakin niistä muutoksista, joilla ajoneuvokatsastussopimuksesta saataisiin täysin yhteisön lainsäädännön mukainen, pannaan jo täytäntöön. Neuvotteluissa ja sopimukseen liittymisen yhteydessä komissio aikoo ilmoittaa, ettei se sovella niitä sopimusmääräyksiä, jotka eivät ole täysin yhteisön lainsäädännön mukaisia (ks. liitteenä olevat neuvotteluohjeet). Tarvittaessa voidaan tehdä pieniä muutoksia vielä senkin jälkeen, kun yhteisö on liittynyt sopimukseen. Äänimäärä, jonka yhteisö saa työryhmässä 29, antaa sille mahdollisuuden vaikuttaa vahvasti sopimuksen tulevaan kehitykseen.Yhteisön liittyminen ajoneuvokatsastussopimukseen on olennaisen tärkeää, jotta varmistettaisiin, että katsastusta koskevat testausstandardit ja tyyppihyväksyntä, jotka kummatkin kuuluvat Euroopan talouskomission työryhmän 29 toimialaan, ovat yhteisön kannalta yhdenmukaiset.Komissio suosittaa neuvostolle, että se valtuuttaa komission: - neuvottelemaan mahdollisimman pian sopimus yhteisön liittymisestä ajoneuvokatsastussopimukseen.- käy neuvotteluja liitteessä olevien neuvotteluohjeiden mukaisesti ja kuulee neuvotteluissa neuvoston nimeämää neuvoa-antavaa erityiskomiteaa.LIITENeuvotteluohjeet1. Neuvottelujen tavoitteena on, että Euroopan yhteisö liittyy mahdollisimman pian YK:n Euroopan talouskomission ajoneuvokatsastussopimukseen.2. Neuvottelujen aikana komission on erityisesti- varmistettava, että yhteisö äänestää toimivaltaansa kuuluvilla aloilla ajoneuvokatsaussopimuksen 4 artiklan 1 kappaleen mukaisesti niiden jäsenvaltioidensa äänimäärällä, jotka ovat Euroopan talouskomission jäseniä- ilmoitettava ajoneuvokatsastussopimuksen 2 artiklan 4 kappaleen mukaisesti, että yhteisö ei sovella* 1 artiklan määräystä, joka liittyy sen jäsenvaltioiden tekemien katsastusten vastavuoroiseen tunnustamiseen,* ajoneuvokatsastussopimuksen 12 artiklaa, joka liittyy kahdenvälisiin sopimuksiin, jotka ovat edellytyksenä sille, että katsastuslaitokset tekevät katsastuksia toisen jäsenvaltion puolesta,* normia 1, joka koskee pyörillä varustettujen ajoneuvojen määräaikaiskatsastuksia koskevia yhdenmukaisia määräyksiä ympäristönsuojelun osalta;niin kauan kuin ne eivät ole täysin yhteisön lainsäädännön mukaisia- edellytettävä, että yhteisö pidättää itselleen oikeuden ilmoittaa milloin tahansa ajoneuvokatsastussopimuksen 2 artiklan 2 kappaleen mukaisesti, että se ei sovella tiettyä (yhtä tai useampaa) sopimukseen liitettyä normia - ilmoitettava, ettei se katso ajoneuvokatsastussopimuksen 8 artiklan, joka koskee kahden tai useamman sopimuspuolen välisten riitojen ratkaisua, sitovan itseään.